"Elion alustas juba aasta tagasi mitmete suurte sisemiste ümberkorraldustega, eesmärgiga olla klientide jaoks võimalikult lihtne ja paindlik ning seda kõikides kohtades, kus klient meiega kokku puutub. Sealt sündis vajadus muuta eraklientide pakkumist, muuta  kodulehe ja poodide ülesehitust ning palju muud. Nüüd on mitmed ideed ellu viidud ning paljud muudatused ootavad veel ees," rääkis Elioni juhatuse esimees Valdur Laid. Uuenenud on Elioni koduleht www.elion.ee ja nutiTV keskkond; esimene uue lahendusega Elioni pood avatakse täna kell 13 Kristiine keskuses I korrusel senises asukohas, esimene uuenenud sisu ja kujundusega arve jõuab klientideni juuni alguses.